
Συγκρότηση Νομοπαρασκευαστικής Επιτροπής για τη 
μελέτη και εισήγηση των αναγκαίων νομοθετικών 
ρυθμίσεων προκειμένου να προσαρμοστεί η εθνική 
νομοθεσία σε απόφαση - πλαίσιο του Συμβουλίου 

ΑΠΟΦΑΣΕΙ Σ 

Αριθ. 111854/ΣΤ 1 (1) 

Αύξηση επιχορήγησης από το Δημόσιο στον Ο.Σ.Κ. Α.Ε. 
Οικονομικού Έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.Δ. 414/98 (ΦΕΚ 2914/98) Μετα¬ 
τροπή του Οργανισμού Σχολικών Κτιρίων σε Ανώνυμη 
Εταιρεία και έγκριση του καταστατικού της. 

2. Την ΣΤ1/2626/11.1.2002 κοινή απόφαση των Υπουρ¬ 


γών Εθνικής Παιδείας και Οικονομικών σχετικά με τον κα¬ 
θορισμό ύψους επιχορήγησης του Ο.Σ.Κ. Α.Ε. 

3. Το Γενικό Προϋπολογισμό του Κράτους οικονομικού 
έτους 2002. 

4. Τη 2/48677/12.9.2002 σχετικά με την αύξηση προϋ¬ 
πολογισμού, αποφασίζουμε: 

Αυξάνουμε το ύψος της επιχορήγησης του Οργανισμού 
Σχολικών Κτιρίων Ο.Σ.Κ. Α.Ε. οικον. έτους 2002 από τον 
τακτικό προϋπολογισμό κατά 2.900.000 € προκειμένου 
να πληρωθούν η 1η και η 2η δόση δανείου που σύναψε ο 
Ο.Σ.Κ. Α.Ε. με την ΕΤΕΠ. 

Η σχετική δαπάνη θαβαρύνειτηνπίστωσητουτακτικού 
προϋπολογισμού του ΥΠ.Ε.Π.Θ. οικονομικού έτους 2002 
Φ. 150 και ΚΑΕ 2435 « Επιχορήγηση στον Οργανισμό Σχο¬ 
λικών Κτιρίων (Ο.Σ.Κ. Α.Ε.) για την καταβολή τοκοχρεολυ¬ 
σίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ11 50578 (2) 

Έγκριση χορήγησης οικονομικής ενίσχυσης στη Γενική 
Συνομοσπονδία Εργατών Ελλάδος. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του Ν. 1558/1985 (Φ.Ε.Κ 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Τις διατάξεις του άρθρου 5 του Ν. 2224/94 (Φ.Ε.Κ 
112/Α') «Ρύθμιση θεμάτων εργασίας συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

4. Τις διατάξεις του άρθρου 21 του Ν. 2639/98 (Φ.Ε.Κ 
205/Α') «Ρύθμιση εργασιακών σχέσεων, σύσταση σώμα¬ 
τος επιθεώρησης εργασίας και άλλες διατάξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
1485/Β'). 

6. Το 13031/27.9.2002 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικό της 34/20.9.2002 
συνεδρίασης του Δ.Σ. του Οργανισμού Εργατικής 
Εστίας. 

7. Την εγγραφή πίστωσης στον Κ.Α.Ε. 2522 Γ του προϋ¬ 
πολογισμού του Ο.Ε.Ε. έτους 2002 για την προκαλούμε- 
νη δαπάνη άρθρο 27του Ν. 2081/1992 (Φ.Ε.Κ. 154/Α'), άρ¬ 
θρο 29Ατου Ν. 1558/1985 (Φ.Ε.Κ. 137/Α')και άρθρο 1 του 
Ν. 2469/1997 (Φ.Ε.Κ. 38/Α'). 

Η δαπάνη αυτή δεν βαρύνει τον κρατικό προϋπολογι¬ 
σμό, αποφασίζουμε: 

Εγκρίνουμε την απόφαση του Δ. Σ. του Ο.Ε.Ε. που ελή- 
φθη κατά την 34/20.9.2002 συνεδρίασή του, σχετικά με 
την καταβολή οικονομικής ενίσχυσης ποσού ογδόντα δύο 
χιλιάδων τετρακοσίων τριάντα τριών και έντεκα 
(82.433,11) ευρώ στη Γενική Συνομοσπονδία Εργατών 
Ελλάδος για συνδρομές σε Διεθνείς Οργανισμούς, έτους 
2002 . 

Η καταβολή του ανωτέρω ποσού στη Γενική Συνομο¬ 
σπονδία Εργατών Ελλάδος θα πραγματοποιηθεί μετά την 
υποβολή των σχετικών παραστατικών στοιχείων στον 
Ο.Ε.Ε. 

Η δαπάνη αυτή η οποία βαρύνει τον Κ.Α.Ε. 2522 Γ του 
προϋπολογισμού του Ο.Ε.Ε. έτους 2002 δεν βαρύνει τον 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-Φ- 

Αριθ. 126171 οικ. (3) 

Συγκρότηση Νομοπαρασκευαστικής Επιτροπής για τη 
μελέτη και εισήγηση των αναγκαίων νομοθετικών ρυθ¬ 
μίσεων προκειμένου να προσαρμοστεί η εθνική νομο¬ 
θεσία σε αποφάσεις - πλαίσιο του Συμβουλίου της Ευ¬ 
ρωπαϊκής Ένωσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 5 παρ. 6β'του Ν. 2408/1996 (ΦΕΚ Α' 104). 

β) Του άρθρου 23 παρ. 1 περ. ιτου Ν. 2145/1993 (ΦΕΚ 
Α' 88). 

γ) Του άρθρου 19 του Ν. 2470/1997 (ΦΕΚ Α' 40) «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

δ) Του άρθρου 29Α'του Ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του Ν. 2081/1992 (ΦΕΚΑ' 154) καιαντι- 
καταστάθηκεμετοάρθρο 1 του Ν. 2469/1997 (ΦΕΚΑ'38). 

2) Την ανάγκη συγκρότησης νομοπαρασκευαστικής 
επιτροπής για τη μελέτη και εισήγηση των αναγκαίων νο¬ 
μοθετικών ρυθμίσεων προκειμένου να προσαρμοστεί η 
εθνική νομοθεσία στις ακόλουθες αποφάσεις - πλαίσιο 
του Συμβουλίου της Ευρωπαϊκής Ένωσης: 


α) Απόφαση - πλαίσιο του Συμβουλίου της 15ης Μαρτί¬ 
ου 2001 σχετικά με το καθεστώς των θυμάτων σε ποινικές 
διαδικασίες (2001/220/ΔΕΥ, 182/22.3.2001). 

β) Απόφαση - πλαίσιο του Συμβουλίου της 28ης Μάίου 
2001 για την καταπολέμηση της απάτης και της πλαστο¬ 
γραφίας που αφορούν τα μέσα πληρωμής πλην των με¬ 
τρητών (2001/413/ΔΕΥ, 1_ 149/2.6.2001). 

γ) Απόφαση - πλαίσιο του Συμβουλίου της 26ης Ιουνίου 
2001 για το ξέπλυμα χρήματος, τον προσδιορισμό, τον 
εντοπισμό, τη δέσμευση, την κατάσχεση και τη η δήμευ¬ 
ση των οργάνων και των προϊόντων του εγκλήματος 
(2001/500/ΔΕΥ, Ι_ 182/5.7.2001). 

3) Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη, ύψους 4.256 ευρώ σε 
βάρος του προϋπολογισμού του ΤΑΧΙΔ, αποφασίζουμε: 

Συγκροτούμε στο Υπουργείο Δικαιοσύνης νομοπαρα¬ 
σκευαστική επιτροπή αποτελούμενη από τους: 

1) Θεόδωρο Λαφαζάνο, Αρεοπαγίτη ως Πρόεδρο 

2) Νικόλαο Ζαΐρη, Εφέτη Αθηνών 

3) Αχιλλέα Ζήση, Εισαγγελέα Πρωτοδικών Θεσ/νίκης 

4) Νικόλαο Λίβο, Λέκτορα Πανεπιστημίου Αθηνών, ως 
μέλη. 

Χρέη γραμματέα της επιτροπής θα εκτελεί η Αναστασία 
Κουκουμάτσα, υπάλληλος του Υπουργείου Δικαιοσύνης. 

Έργο της ανωτέρω επιτροπής είναι η μελέτη και εισή¬ 
γηση των αναγκαίων νομοθετικών ρυθμίσεων προκειμέ¬ 
νου να προσαρμοστεί η εθνική νομοθεσία στις προανα- 
φερόμενες αποφάσεις - πλαίσιο του Συμβουλίου της Ευ¬ 
ρωπαϊκής Ένωσης. 

Η επιτροπή θα περατώσει το έργο της εντός 3 μηνών. 

Στον Αχ. Ζήση Εισαγγελέα Πρωτοδικών Θεσ/νίκης θα 
καταβληθούν οδοιπορικά έξοδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 126170 οικ. (4) 

Συγκρότηση Νομοπαρασκευαστικής Επιτροπής για τη 
μελέτη και εισήγηση των αναγκαίων νομοθετικών ρυθ¬ 
μίσεων προκειμένου να προσαρμοστεί η εθνική νομο¬ 
θεσία σε απόφαση - πλαίσιο του Συμβουλίου της Ευ¬ 
ρωπαϊκής Ένωσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 5παρ. 6β'του Ν. 2408/1996 (ΦΕΚΑ' 104). 

β) Του άρθρου 23 παρ. 1 περ. ίτου Ν. 2145/1993 (ΦΕΚ 
Α' 88). 

γ) Του άρθρου 19 του Ν. 2470/1997 (ΦΕΚΑ' 40) «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

δ) Του άρθρου 29Α'του Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚΑ' 154) και αντι- 
καταστάθηκε με το άρθρο 1 του Ν. 2469/1997 (ΦΕΚΑ'38). 

2) Την ανάγκη συγκρότησης νομοπαρασκευαστικής 
επιτροπής για τη μελέτη και εισήγηση των αναγκαίων νο¬ 
μοθετικών ρυθμίσεων προκειμένου να προσαρμοστεί η 

εθνική νομοθεσία με την Απόφαση - πλαίσιο του Συμβου¬ 
λίου της 13ης Ιουνίου 2002 σχετικά με τις κοινές ομάδες 
έρευνας (2002/465/ΔΕΥ, Ι_ 162/20.6.2002). 

3) Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη, ύψους 3.376 ευρώ σε 
βάρος του προϋπολογισμού του ΤΑΧΙΔ, αποφασίζουμε: 

Συγκροτούμε στο Υπουργείο Δικαιοσύνης νομοπαρα¬ 
σκευαστική επιτροπή αποτελούμενη από τους: 

1) Ιωάννη Κατσαμπάνη, Πρόεδρο Εφετών, ως Πρόε¬ 
δρο. 

2) Χαράλαμπο Μωυσίδη, Εισαγγελέα Πρωτοδικών 
Θεσ/νίκης. 

3) Πολύχρονη Τσιρίδη, Δικηγόρο Πειραιά Διδάκτορα 
Νομικής ως μέλη. 

Χρέη γραμματέα της επιτροπής θα εκτελεί ο Δημήτρης 
Περδίκης, υπάλληλος του Υπουργείου Δικαιοσύνης. 

Έργο της ανωτέρω επιτροπής είναι η μελέτη και εισή¬ 
γηση των αναγκαίων νομοθετικών ρυθμίσεων προκειμέ- 
νου να προσαρμοστεί η εθνική νομοθεσία στην προανα- 
φερόμενη απόφαση - πλαίσιο του Συμβουλίου της Ευρω¬ 
παϊκής Ένωσης. 

Η επιτροπή θα περατώσει το έργο της εντός 3 μηνών. 

ΣτονΧαρ. Μωυσίδη Εισαγγελέα Πρωτοδικών Θεσ/νίκης 
θα καταβληθούν οδοιπορικά έξοδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 163017 οικ. (5) 

Συγκρότηση Νομοπαρασκευαστικής Επιτροπής για την 
κατάρτιση σχεδίου απόφασης πλαισίου ή απόφασης 
του Συμβουλίου ή συστάσεων στοντομέατου ποινικού 
δικαίου και της ποινικής δικονομίας ενόψειτης ελληνι¬ 
κής προεδρίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις της παρ. 6β του άρθρου 5 του Νόμου 
2408/96. 

2) Την ανάγκη συγκρότησης Νομοπαρασκευαστικής 
Επιτροπής για την κατάρτιση νομοθετικών κειμένων στον 
τομέα του ουσιαστικού ποινικού δικαίου και της ποινικής 
δικονομίας, προκειμένου να υποβληθούν στην Ευρωπαϊ¬ 
κή Ένωση κατά τη διάρκεια της ελληνικής προεδρίας. 

3) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ ύψους 6.895 ΕΥΡΩ, αποφασίζουμε: 

Συγκροτούμε Νομοπαρασκευαστική Επιτροπή για την 
κατάρτιση σχεδίου απόφασης πλαισίου ή απόφασης του 
Συμβουλίου ή συστάσεων στοντομέατου ποινικού δικαί¬ 
ου και της ποινικής δικονομίας προκειμένου να υποβληθεί 
στην Ευρωπαϊκή Ένωση κατά τη διάρκεια της ελληνικής 
προεδρίας. 

Η Νομοπαρασκευαστική Επιτροπή θα αποτελείται από 
τους: 

1. Διονύσιο Σπινέλλη, ομότιμο καθηγητή Ποινικού Δι¬ 
καίου, ως Πρόεδρο. 

2. Χαράλαμπο Βουρλιώτη, Αντεισαγγελέα Εφετών. 

3. Ανδρέα Ποταμιάνο, Πρόεδρο Πρωτοδικών. 


4. Γεώργιο Τριανταφύλλου, Λέκτορα Ποινικού Δικαίου 
στο Πανεπιστήμιο Αθηνών. 

5. Νικόλαο Λίβο Λέκτορα Ποινικού Δικαίου στο Πανεπι¬ 
στήμιο Αθηνών. 

6. Πολύχρονη Τσιρίδη, Δικηγόρο. 

7. Βασίλειο Δημακόπουλο, ως μέλη. 

Χρέη Γραμματέα της Νομοπαρασκευαστικής Επιτρο¬ 
πής θα εκτελεί η Έλσα Δαφνή, Τμηματάρχης του Υπουρ¬ 
γείου Δικαιοσύνης. 

Η ανωτέρω Νομοπαρασκευαστική Επιτροπή οφείλει να 
περατώσει το έργο της μέχρι τις 20 Οκτωβρίου 2002 από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 163016 οικ. (6) 

Συγκρότηση Νομοπαρασκευαστικής Επιτροπής για την 
κατάρτιση σχεδίου κανονισμού σχετικά με την τροπο¬ 
ποίηση και ανάκληση ασφαλιστικών μέτρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις της παρ. 6β του άρθρου 5 του Νόμου 
2408/96. 

2) Την ανάγκη συγκρότησης Νομοπαρασκευαστικής 
Επιτροπής για την κατάρτιση νομοθετικού κειμένου στον 
τομέα του ιδιωτικού διεθνούς δικαίου προκειμένου να 
υποβληθεί στην Ευρωπαϊκή Ένωση κατά τη διάρκεια της 
ελληνικής προεδρίας, 

3) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ ύψους 3374 ΕΥΡΩ, αποφασίζουμε: 

Συγκροτούμε Νομοπαρασκευαστική Επιτροπή για την 
κατάρτιση σχεδίου κανονισμού σχετικά με την τροποποί¬ 
ηση και ανάκληση ασφαλιστικών μέτρων προκειμένου να 
υποβληθεί στην Ευρωπαϊκή Ένωση κατά τη διάρκεια της 
ελληνικής προεδρίας. 

Η Νομοπαρασκευαστική Επιτροπή θα αποτελείται από 
τους: 

1. Ιωάννη Χαμηλοθώρη, Εφέτη, ως Πρόεδρο. 

2. Κων. Πολυζωγόπουλο, Επίκουρο Καθηγητή Πανεπι¬ 
στημίου Αθηνών. 

3. Νικόλαο Παπασπύρου, ΔΝ, δικηγόρο ως μέλη. 

Χρέη Γ ραμματέα της Νομοπαρασκευαστικής Επιτρο¬ 
πής θα εκτελεί η Αργυρώ Ελευθεριάδου, Τμηματάρχης 
του Υπουργείου Δικαιοσύνης με αναπληρώτριατη Σπυρι- 
δούλα Βελέντζα, υπάλληλο του Υπουργείου Δικαιοσύνης. 

Η ανωτέρω Νομοπαρασκευαστική Επιτροπή οφείλει να 
περατώσει το έργο της μέχρι τις 15 Νοεμβρίου 2002 από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 




18292 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 23673/Ε (7) 

Τροποποίηση του Υπηρεσιακού Οργανισμού της Ελληνι¬ 
κής Ραδιοφωνίας Τηλεόρασης Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 10 του Ν. 1730/1987 «Ελ¬ 
ληνική Ραδιοφωνία-Τηλεόραση Α.Ε.» (ΦΕΚΑ' 145), όπως 
αντικαταστάθηκε με τη διάταξη του άρθρου Μπαρ. 8του 
Ν. 2328/95 «Νομικό καθεστώς της ιδιωτικής τηλεόρασης 
και της τοπικής ραδιοφωνίας, ρύθμιση θεμάτων της ρα¬ 
διοτηλεοπτικής αγοράς και άλλες διατάξεις» (ΦΕΚ Α' 
159). 

2. Τις διατάξεις των άρθρων 5 έως 8 του Ν. 2414/1996 
«Εκσυγχρονισμός των Δημοσίων Επιχειρήσεων και Ορ¬ 
γανισμών και άλλες διατάξεις» (ΦΕΚ Α' 135). 

3. Τις διατάξεις του Π.Δ 181/1994 «Συγκρότηση της Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του» (ΦΕΚΑ' 116). 

4. Τη ΔΙΔΚ/Φ1/2/11187/12.5.2000 κοινή απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ Β' 630). 

5. Τη 1494/24.9.2002 Θ. Ιο απόφαση του Διοικητικού 
Συμβουλίου της ΕΡΤ - Α.Ε. 

6. Την 21331/Ε/1996 κοινή απόφαση των Υπουργών 
Εθνικής Οικονομίας, Οικονομικών και Τύπου και Μέσων 
Μαζικής Ενημέρωσης για την προσαρμογή των καταστα¬ 
τικών διατάξεων της ΕΡΤ Α.Ε. στο Ν. 2414/1996 (ΦΕΚ Β' 
1112 ). 

7. Την 22969/Ε1/4049/22.10.2001 (ΦΕΚ Β' 1405) κοινή 
απόφαση του Υπουργού Εσωτερικών Δημόσιας Διοίκη¬ 
σης και Αποκέντρωσης και του Υπουργού Τύπου και Μέ¬ 
σων Μαζικής Ενημέρωσης «Έγκριση Υπηρεσιακού Οργα¬ 
νισμού ΕΡΤ-ΑΈ», αποφασίζουμε: 

Την τροποποίηση του Υπηρεσιακού Οργανισμού της 
ΕΡΤ Α.Ε. με την προσθήκη άρθρου 6 ΙΑ, ως εξής: 


«Άρθρο 61 Α 

Εντεταλμένος Σύμβουλος για Θέματα Ολυμπιακών 
Αγωνών 

Ο Εντεταλμένος Σύμβουλος για Θέματα Ολυμπιακών 
Αγώνων της ΕΡΤ Α.Ε. έχει τις εξής αρμοδιότητες: 

- Την οργάνωση και τον συντονισμό του εν γένει έργου 
και των διαδικασιών που απαιτούνται για την προετοιμα¬ 
σία της εταιρείας, προκειμένου αυτή να ανταποκριθεί 
στις ανάγκες της διεξαγωγής των Ολυμπιακών Αγώνων 
της Αθήνας του 2004. 

- Την υποβοήθηση του έργου του Προέδρου Δ.Σ - Διευ- 
θύνοντος Συμβούλου για θέματα που αφορούντους Ολυ¬ 
μπιακούς Αγώνες. 

- Γενικά κάθε έργο σχετικό μετά ανωτέρω, που του ανα¬ 
θέτει ο Πρόεδρος Δ.Σ - Διευθύνων Σύμβουλος. 

Ο Εντεταλμένος Σύμβουλος για θέματα Ολυμπιακών 
Αγώνων ορίζεται από τον Πρόεδρο Δ.Σ - Διευθύνοντα 
Σύμβουλο της ΕΡΤ Α.Ε. και επιλέγεται είτε από το προσω¬ 
πικό της ΕΡΤ Α.Ε. είτε προσλαμβάνεται με την ίδια διαδι¬ 
κασία με την οποία προσλαμβάνεται και ο Εντεταλμένος 
Σύμβουλος της ΕΡΤ Α.Ε. 

Με την ίδια απόφαση καθορίζονται οι ειδικότερες αρ- 
μοδιότητές του καθώς και οι όροι παροχής των υπηρε¬ 
σιών του στην εταιρεία. 

Ο Εντεταλμένος Σύμβουλος συμμετέχει, χωρίς δικαίω¬ 
μα ψήφου, στο Διοικητικό Συμβούλιο και το Συμβούλιο Δι¬ 
εύθυνσης της ΕΡΤ Α.Ε., κάθε φορά που συζητούνται θέ¬ 
ματα Ολυμπιακών Αγώνων. 

Η θέση του Εντεταλμένου Συμβούλου για θέματα Ολυ¬ 
μπιακών Αγώνων καταργείτα αυτοδικαίως στις 
31.12.2004. 

Η δυνατότητα πρόσληψης ιδιαιτέρων γραμματέων του 
άρθρου 7 παρ. 3 εδ. α'του Γ.Κ.Π. της ΕΡΤ Α.Ε. εφαρμόζε¬ 
ται και στην περίπτωση των Εντεταλμένων Συμβούλων 
της ΕΡΤ Α.Ε.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΤΥΠΟΥ ΚΑΙ ΜΕΣΩΝ 

ΑΠΟΚΕΝΤΡΩΣΗΣ ΜΑΖΙΚΗΣ ΕΝΗΜΕΡΩΣΗΣ 

Κ. ΣΚΑΝΔΑΛΙΔΗΣ X. ΠΡΩΤΟΠΑΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




